Akuny wëi kë cï tuöl ku bën-pïïr – kuony aluthïn
(Emergency relief and recovery – help is available)
Apääm kënë abï gätic wël alɔŋ të lëu bï yïn akuny yiök thïn kërɛc cï tuöl cök ciën, ku Akuma mac kɔc Victoria luɔi kuny-wëu dhuk ciën kërɛc cï tuöl looi.
Yïn alëu bä pïŋ wël lëk tënë kënëkënïc ye tänë:
Thïn käk cï tuölïc, Akuma Mac Kɔc Victoria ebënë alui kek Akuma Mac Kɔc ë Australia ebënë, akuma payam ku akutnhïïm cï guïr kɔc ebënë kony, cïtmɛnë akut cɔl Red Cross, Salvos ku Save the Children, yakuny gam rin na yïn acï kuat kënë pïnynhom rac tuöl baai dun bï kääŋ pïïrdu riäk, cïtmɛnë abor pïïu wäle mac-dëpror.
Eŋö kë lëu ba ŋööth ë tënë cïlic kuony kë cï tuöl
Thïn käk cï tuölic kök akuma payam dun abï tënë cïlïc akuny wëi ŋany-thok benë kuony piɔlic gam, kääŋ pïɛth wënë wïc rïn na yïn acï kuat kënë pïnynhom rac tuöl baai dun bï kääŋ pïïr riäk ku acïn tënë däŋ eya bï yïn lathïn.
Ɣään akuny kë cï tuöl looi thïn aa cam juar, alëëth, wäl kuony pïal ë guöp ku kony wëu cuɔl ciën. Kek eya ayï gäm tënë guŋ yïn nïïn thïn wäkön tökïc, ku nen luɔi ë loiloi cïtmɛn looi aye röt waar kam akuma payamat.
Yïn eya alëu ba akuny yiök ë tëtui tënë akutnhïïm cï guïr kɔc ëbën kony, cïtmɛn akut cɔl Red Cross wälë Salvos, ku jaal cïtmɛn bäny payam dun eya ku akut cɔl Department of Human Services. Athok/gamlööŋ alëu bï gör tënë yï bïn bën waar thök.
Eŋö yïn kääŋwïc bä kek dhïl lööm bë yääth tënë cïlic kuony riäk
Yïn adhïl kääŋ bïɔth cök piny ke lööm:
- Wäl, wäraŋgaak cï gätïc wäl ku jaal kök kuony pïal ë guöp
- Athörkun nyoth käk ë ke yïn ŋïc
- Wëu, Pïïu, miëth cië guɔ lac riäk lëu bë cieŋ thäärat kathiär-ku-rou
- Kääŋ menh, cïtmɛnë alëthlac (nappies) ku ciɛk mïïth (milk formula).
Ɣok acï wël kë göt thïn ë ba bën-pïïr wɛpthäitic akuny looi kë cï tuöl.
Kuny wëu dhuk ciën aluthïn tënë Akut Kuony Pïïrïlïc ŋɛk Looi
Ka Akutnhom cɔl Department of Human Services (DHS) ɣen luoi kuony Pïïrïlic ŋɛk Looi yen akuny wëu dhuk ciën gam tënë kë cï tuöl ke kony ba käk kun piɔlic kek wïc yök ë riäŋ rɛc cï tuöl cök ciën. Kue luoi kënë acië kë cï dïk luoi bi acut-wëu ciën (insurance) waar wei wälë däŋ wënë kë cië riäk/määr cuöt ciën.
Yïn abï wïc ba aköl röm looi wek bëny luoi akuny në kuer cïlic wëi kony wälë ke mäktäm DHS. Ka bëny luoi kuny abï gëmgëm du them bë tënë bïn kuony thïn tïŋ, ku looi ayï adöm wëu akuny kërɛc cï tuöl. Eya dhiɛl thiëc rïn na yïn abï wïc raan athöök/gamlööŋ bëyi waar thok.
Ka Luoi kääŋ ë kuony karou juaar:
- Akuny Wei Kërɛc cï tuöl
Akuny Wëi Kërɛc cï tuöl ye däm bec ke wëu ë kë dhïl luɔi ke kënë bï yïn kony nyïnic në kërɛc cï tuöl cök ciën bïn ke käkun gör ɣɔɔc emɛne cït mïïth, alëëth, wäl, tënë anïïn ku jaal ya wëu-ariöp kënë cääth kë cïtmɛnë thrumbïl/arabian.
Akuny Wei Kërɛc cï tuöl (Emergency Relief Assistance)
- Akuny Beyï Kepïir Jɔk Cök Kërɛc cï tuöl
Thïn käk cï röt looi yïc kök, Akuny Beyï Kepïïr Jɔk Cök Kërɛc cï tuöl alëu bï töu thïn eya tënë ayï kɔc ŋïc kalëu bï kek gäm akuny kërɛc cï tuöl. Döm wëu kënë aye kony apɛidït rïn na pandu acï riäk acïn, tëdä ka cïn të kɔc la baai acïn wälë acï puöl bë ciën kɔc benë rëër etënë erïn ë kuat kënë pïnynhom rac cï tuöl. Ka wëu kë alëu bïk yïn kony ë tɛu pïny etök kam tënë anïïn, Nyiɛi ë kääŋ cï riäk, bër-pïny kääŋ, buuthbuuth ku jal awëër ë käk piɛth baai. Ku yen acië luɔi cï looi bï täu nyïn ë acut raan kääŋ (replace insurance).
Akuny Beyï Kepïir Jɔk Cök Kërɛc cï tuöl (Emergency Re-establishment Assistance)
Akuny talapuunic
Yïn alëu bë wël gut aköl yök alɔŋ ba bën-pïïr kërɛc cï tuöl tëne Akut kɔc Victoria Kërɛc cï tuöl Luel Ba bën-pïïr (Victorian Emergency Recovery Information Line).
Ade talapuun nämba ë jɔk tök buɔt-kadiäk dhorou dhoŋuan arakic-rou rou diäk rou [1300 799 232].
Ku, na yïn anhiar ba wïc athook/gamlooŋ bï yï waar thok, keyï dhïl raan luoi thiëc.
Read about the Personal Hardship Assistance Program in English
Languages display best in modern browsers. Languages are also in PDFs
dik_Latn eng_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn cjk_Latn dik_Latn dik_Latn dik_Latn eng_Latn eng_Latn